CELEX: 62011CA0371
Language: fi
Date: 2012-10-18 00:00:00
Title: Asia C-371/11: Unionin tuomioistuimen tuomio (seitsemäs jaosto) 18.10.2012 (Hof van Beroep te Gentin (Belgia) esittämä ennakkoratkaisupyyntö) — Punch Graphix Prepress Belgium NV v. Belgische Staat (Ennakkoratkaisupyyntö — Tutkittavaksi ottaminen — Kansalliseen lainsäädäntöön sisältyvä viittaus unionin oikeuteen — Direktiivi 90/435/ETY — Direktiivi 90/434/ETY — Kaksinkertaisen verotuksen välttäminen — Poikkeus — Tytäryhtiön selvitystila sulautumisen yhteydessä — Voitonjako — Selvitystilan käsite)

8.12.2012   
            
            
               FI
            
            
               Euroopan unionin virallinen lehti
            
            
               C 379/10
            
         Unionin tuomioistuimen tuomio (seitsemäs jaosto) 18.10.2012 (Hof van Beroep te Gentin (Belgia) esittämä ennakkoratkaisupyyntö) — Punch Graphix Prepress Belgium NV v. Belgische Staat
   (Asia C-371/11) (1)
   
   (Ennakkoratkaisupyyntö - Tutkittavaksi ottaminen - Kansalliseen lainsäädäntöön sisältyvä viittaus unionin oikeuteen - Direktiivi 90/435/ETY - Direktiivi 90/434/ETY - Kaksinkertaisen verotuksen välttäminen - Poikkeus - Tytäryhtiön selvitystila sulautumisen yhteydessä - Voitonjako - Selvitystilan käsite)
   2012/C 379/16
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Beroep te Gent
   
      Pääasian asianosaiset
   
   
      Kantaja: Punch Graphix Prepress Belgium NV
   
      Vastaaja: Belgische Staat
   
      Oikeudenkäynnin kohde
   
   Ennakkoratkaisupyyntö — Hof van Beroep te Gent — Eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annetun neuvoston direktiivin 90/435/ETY (EYVL L 225, s. 6) 4 artiklan 1 kohdan tulkinta — Taloudellisen kaksinkertaisen verotuksen estäminen — Poikkeus, joka koskee tytäryhtiön selvitystilan yhteydessä jaettuja voittoja — Selvitystilan käsite — Hankkimalla tapahtuva sulautuminen, jossa sulautuvat tytäryhtiöt purkautuvat selvitysmenettelyttä — Kansallisten veroviranomaisten mahdollisuus katsoa, että tällainen toimenpide merkitsee selvitystilaa kansallisessa verolainsäädännössä tarkoitetun mukaisesti niin, että toimenpidettä kohdellaan kuten sulautumista, josta tosiasiallisesti seuraa selvitystila
   
      Tuomiolauselma
   
   Eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annetun neuvoston direktiivin 90/435/ETY, sellaisena kuin se on muutettuna 20.11.2006 annetulla neuvoston direktiivillä 2006/98/EY, 4 artiklan 1 kohdassa olevaa käsitettä ”selvitystila” (likvidaatio) on tulkittava siten, ettei yhtiön purkautumista absorptiosulautumisen yhteydessä voida pitää siinä tarkoitettuna likvidaationa.
   
      (1)  EUVL C 282, 24.9.2011.